Fedafa sukara, Volga bost (trutca ke Levitan)

Fedafa sukara, Volga bost ~ Свежий ветер. Волга (RU)

Fedafa sukara, Volga bost ( rossiavon Свежий ветер. Волга ) tir trutca lumkirafa gu 72 × 123 cm-, i puntalingeks keve stama skuyun gan Isaak Levitan rossiaf lingesik bak 1895. Koe Tretyakov tcila koe Moskva ( Rossia ) re tigir ( 2018 ).

Bata trutca tir patectoy, ke tele gelukafe detce ke Levitan ( loa 200 grupena trutca icde bata watsa ).

 Izva is pimtara 
Do aryona trutca ke 1895-e ilana, i do Bareaksat is Moavukaf muvugal, bata Fedafa sukara, Volga bost trutca gu tana lodaavafa is lodafifa trutca ke Levitan zo torigir. Rietara va skura va bata trutca bak 1890 vanbliyir edje in koe Plyos sokeyer voxe va kobavera arti alubda oxam tenukeyer. Mila trutca bal 24-eafa wonara ke Avlemodikaf Seltom bak 1896 zo kabdunediyir.

Detce tir Volga bost bak awaltas is sukas afizcek. Ronef kril ke taneafa azenta va tanoy tiv dem italap atoer, i va ankittota vanlapina gan batakafa gantatota. Isteon, tiv dem taneazenton tanoy detcesik is sumefa widava kadimazenton. Kelt tir faltaf is dem batakaf rujod ; lava ke bost tir orikafaltafa. Alpoz tir bagaf is daavaf isen lofta drumetalasa va ora va kontesa stragama loplekud. Meka koefa koboda, meka skaltera koe trak vox anton rena mu bli is wenda.

 Dere rupec 

 Stragela 

|style="vertical-align: top;"|

|}
Fedafa sukara, Volga bost (trutca ke Levitan)
Fedafa sukara, Volga bost (trutca ke Levitan)